《和张王臣登清斯亭韵三首》
宋代·廖行之

一夜寒窗剪烛花，细寻诗派忆京华。
爱人欲赠两溪竹，吊古谁荒大泽葭。
味永黄鸡羹苦菜，香清沈水著榠樝。
拈来信手皆佳句，浩叹东洋渺际涯。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。